príloha č.4 k  dodatku č.6,
ktorým sa mení a dopĺňa
usmernenie pre administráciu osi 4 leader 

príloha č. 8
pokyny pre mas k prijímaniu žiadostí o nfp od konečného prijímateľa - predkladateľa projektu a k tvorbe kódu projektu

verzia č. 1. 6 platná od 22. 03. 2010

Pri prijímaní každej Žiadosti o nenávratný finančný príspevok z Programu rozvoja vidieka SR 2007 - 2013  v rámci opatrenia 4.1 Implementácia Integrovaných stratégií rozvoja územia (ďalej len „ŽoNFP (projekt)“) , ktorú MAS-ke predloží konečný prijímateľ – predkladateľ projektu, je MAS povinná dodržať nasledovný postup:

1.	Zriadiť Osobitný podací denník len pre účely prijímania ŽoNFP (projektov)
a)	V Osobitnom podacom denníku sa budú evidovať len prijaté ŽoNFP (projekty) (odporúčame bežný podací denník, v ktorom sa vytvorí pre každú prijatú ŽoNFP (projekt) kolónka pre kód projektu),
b)	Každej ŽoNFP (projekt) prideliť  Podacie číslo z Osobitného podacieho denníka, zriadeného len pre účely prijímania ŽoNFP (projektov). Podacie číslo musí byť pre každú predloženú ŽoNFP (projekt) jedinečné, t.j. nie je možné prideliť dvom alebo viacerým rôznym ŽoNFP (projektom) rovnaké podacie číslo.  
c)	Podacie číslo vpísať do formuláru ŽoNFP (projektu) do časti H, CH a časti I. 
2.	Každej ŽoNFP (projektu) prideliť  Kód projektu podľa nižšie uvedených zásad tvorby kódu projektu. 
a)	Kód projektu musí byť pre každú predloženú ŽoNFP (projekt) jedinečný, t.j. nie je možné prideliť dvom alebo viacerým rôznym ŽoNFP (projektom) rovnaký kód projektu. Kód projektu je 12-miestny číselný kód, ktorý je určený na jednoznačnú identifikáciu ŽoNFP (projektu)počas jej administrácie na PPA. Jednotlivé pozície kódu (prvá až dvanásta) sú tvorené nasledovne:
1.	Na prvých troch pozíciách sa uvedie Prvé trojčíslie kódu projektu v zmysle Kódu opatrenia a Čísla opatrenia podľa Tabuľky 1.
2.	Na štvrtej a piatej pozícii sa uvedie dvojmiestny kód MAS, ktorý jej bol pridelený od PPA (napr. 01, alebo 05, alebo 12, atď.). 
3.	Na šiestej a siedmej pozícii sa uvedie posledné dvojčíslie toho roku, v ktorom bola žiadosť prijatá (napr. 09, alebo 10, atď. až po 13).
4.	Na ôsmej až dvanástej pozícii sa uvedie päťmiestne poradové číslo žiadosti. Poradové číslo sa v každej MAS prideľuje od 00001 až po 99999, a to nezávisle od roku prijatia a od opatrenia. 

                        Tabuľka 1
5.	
Kód opatrenia 	Číslo opatrenia 	Kód opatrenia	Názov opatrenia PRV	
311	3.1	4.1.0	Diverzifikácia smerom k nepoľnohospodárskym činnostiam	
313	3.2.A	4.2.A	Podpora činností v oblasti vidieckeho cestovného ruchu – Časť A	
313	3.2.B	4.2.B	Podpora činností v oblasti vidieckeho cestovného ruchu – Časť B	
331	3.3	4.3.0	Vzdelávanie a informovanie	
321	3.4.1	4.4.1	Základné služby pre vidiecke obyvateľstvo	
322	3.4.2	4.4.2	Obnova a rozvoj obcí	

b)	Príklad kódu projektu  pre opatrenie č. 3.2.A – prvé trojčíslie v kóde projektu je 42A 
(v 1.riadku sú poradové čísla pozícií, v 2. riadku je kód projektu):      

1	2	3	4	5	6	7	8	9	10	11	12	
4	1	0	0	5	0	9	0	0	0	0	9	

                                                                                                                                              
                                                                                               Dvojčíselný kód MAS  (napr. 05)                                                   
                                                                                                Posledné dvojčíslie roku prijatia 
                                                                                                ŽoNFP (projektu) (napr. 09 pre rok 2009) 
                                                                                                5-miestne poradové číslo v rámci                                                   
                                                                                                MAS (napr. 00007)

c)	ŽoNFP (projekty), ktoré MAS predložili (predložia) na PPA bez vyplneného kódu projektu budú vrátené na doplnenie. Výnimku tvoria ŽoNFP (projekty), ktoré boli zaslané na PPA pred zverejnením dodatku č.6 k Usmerneniu pre administráciu osi 4 Leader. V týchto ŽoNFP (projektoch) vyplní kód PPA, ktorá následne oboznámi príslušnú MAS s  kódom projektu, ktorý ma MAS v nasledujúcich ŽoNFP (projektoch) uvádzať. 
3.	Vypracovať po prijatí ŽoNFP (projektov) pre konečného prijímateľa - predkladateľa projektu Potvrdenie o prijatí žiadosti o nenávratný finančný príspevok a pridelení kódu projektu v dvoch vyhotoveniach (viď Usmernenie pre administráciu osi 4 Leader, Príloha č. 9 Potvrdenie o prijatí žiadosti o nenávratný finančný príspevok a pridelení kódu projektu), z ktorých jedno odovzdá konečnému prijímateľovi - predkladateľovi projektu a druhé vloží do projektu. 
4.	Zapísať ŽoNFP (projekty) do Zoznamu prijatých ŽoNFP (projekty), ktorý MAS zašle prostredníctvom emailu na adresu leader@apa.sk najneskôr nasledujúci pracovný deň po skončení prijímania projektov pre danú výzvu (viď  Usmernenie pre administráciu osi 4 Leader, Príloha č. 7 Zoznam prijatých ŽoNFP (projektov) pre PRV SR 2007-2013 os 4 Leader).